एलसीईटी के प्रोफेसर कालिया कैम्ब्रिज यूनिवर्सिटी में करेंगे देश का नेतृत्व
लुधियाना| लुधियानाकॉलेज आफ इंजीनियरिंग एंड टेक्नोलॉजी, कटानी कलां के प्रो. प्रतीक कालिया ने अपनी विशेष उपलब्धि से कॉलेज और लुधियाना का नाम रोशन किया। प्रो. कालिया भारत सहित एशिया का नेतृत्व करते हुए कैम्ब्रिज यूनिवर्सिटी लंदन में अंतरराष्ट्रीय स्तर की कॉन्फ्रेंस में हिस्सा ले रहे हैं। काबिलेजिक्र है कि एशियन प्रोडक्टीविटी ऑर्गेनाइजेशन जापान द्वारा लंदन में ज्ञान आधारित अंतर्राष्ट्रीय व्यापार में विश्व के देशों का योगदान विषय बारे एशिया में चुने डेलीगेशन के सदस्य हैं। तीन सदस्यीय इस डेलीगेशन में प्रो. कालिया भी सदस्य हैं। इस प्रोजेक्ट का मुख्य उद्देश्य ज्ञान आधारित अंतरराष्ट्रीय कारोबार में उभर रहे रुझानों के अध्ययन, उसके विकास, प्रफुल्लित करने के तरीके और नई दरें कीमतों की भूमिका का जायजा लेना है। इस अंतर्राष्ट्रीय प्रोजेक्ट में विश्व के हर हिस्से से महादीप स्तर पर चुने हुए डेलीगेट्स भाग ले रहे हैं, जो महादीप की अगुवाई करते हुए विश्व स्तर पर व्यापार के तरीकों की जांच करेंगे। इस उपलब्धि के लिए एलसीईटी के चेयरमैन विजय कुमार गुप्ता ने प्रो. कालिया को बधाई दी।
एलसीईटी के चेयरमैन विजय गुप्ता और अन्य प्रोफेसर प्रतीक कालिया को सम्मानित करते हुए।
hin_Deva hin_Deva hin_Deva